રિચા બોલ્ડ સીન કે ડાયલોગ્સમાં કેટલી સહજ હોય છે તે અંગે જણાવતાં તે કહે છે કે ફિલ્મની સ્ક્રિપ્ટની જે ડિમાન્ડ હોય છે તે અનુસાર અમારે કામ કરવું પડે છે. આ ફિલ્મની વાત કરું તો તેમાં રણદીપનું પાત્ર જ એવું છે કે કોઇ પણ છોકરી જે તેને મળે છે તે એના પર ફિદા થઇ જાય છે. રિચા પૂજા ભટ્ટની ફિલ્મ ‘કેબરે’ કરી રહી છે. આ ફિલ્મ અંગે વાત કરતાં તે કહે છે કે જ્યારે ‘કેબરે’નો ઉલ્લેખ આવે છે ત્યારે આપણી સામે હેલનનું નામ આવે છે. લોકોને લાગે છે કે આ ફિલ્મ તેની જિંદગીથી પ્રેરિત છે, પરંતુ એવું કંઇ નથી. હું ‘કેબરે’ ફિલ્મ માટે ક્લાસિકલ ડાન્સની ટ્રેનિંગ લઇ રહી છું. મને ડાન્સ કરવો ખૂબ જ ગમે છે. મારા મતે તે એક જબરદસ્ત કલા છે. આ ફિલ્મમાં રિચા સ્ટંટ કરતી પણ જોવા મળશે. ફિલ્મમાં એક્શન સીન આપવા તેણે સ્ટંટ પણ શીખ્યા છે.